text: Jeg vil i al venlighed spørge om formålet med at tegne alle disse korte indkørsler til private ejendomme ind? De bruges ikke til noget i forbindelse med navigationssystemer (tjekket i OsmAnd). 
  
  Indkørslerne har - for mig at se - dermed ikke nogen praktisk funktion.
  
  Er formålet at vise indkørslen som et landskabselement, så vil jeg foreslå, at man i stedet for tegner den ind som et område (beboet). Veje fylder meget på kortene og i navigationssystemerne, og hvis de nu ikke bruges til noget? I OsmAnd ser det først ud til, at der navigeres ind ad indkørsler, når afstanden mellem husnummer og offentlig vej kommer over ca. 25 m.
  
  Kommentér gerne. OSM bliver det, vi selv gør det til. Det er godt at holde en vis fælles linje.